
Τετάρτη, 26 Αυγούστου 2026

ΔΕΛΤΙΟ ΤΥΠΟΥ

Θάνατοι γυναικών στον Ωρωπό και στη Λάρυμνα – Εντοπισμός σορού άνδρα (α.λ.σ.) στην Πάρο – Εντοπισμός 57 αλλοδαπών στη Ιεράπετρα – Εντοπισμός 31 αλλοδαπών και σύλληψη του αλλοδαπού διακινητή τους στη Μυτιλήνη

	Τις μεσημβρινές ώρες σήμερα, ενημερώθηκε η Λιμενική Αρχή του Ωρωπού ότι μια 65χρονη ημεδαπή ανασύρθηκε χωρίς τις αισθήσεις της από τη θαλάσσια περιοχή του Αγίου Κωνσταντίνου Ωρωπού Αττικής. Η 65χρονη μεταφέρθηκε με ασθενοφόρο όχημα του ΕΚΑΒ στο ΠΕΔΥ Ωρωπού, διαπιστώθηκε ο θάνατός της. Από το Α΄ Λιμενικό Τμήμα Ωρωπού του Κεντρικού Λιμεναρχείου Χαλκίδας που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Αθηνών.

*****
	Τις πρωινές ώρες σήμερα, ενημερώθηκε η Λιμενική Αρχή της Λάρυμνας ότι μία 73χρονη ημεδαπή ανασύρθηκε χωρίς τις αισθήσεις της από τη θαλάσσια περιοχή «ΛΕΚΟΥΝΑ» Μαλεσίνας του Δήμου Λοκρών. Η 73χρονη διακομίστηκε με ασθενοφόρο όχημα του ΕΚΑΒ στο Κέντρο Υγείας Αταλάντης, όπου διαπιστώθηκε η θάνατός της. Από το Γ΄ Λιμενικό Τμήμα Λάρυμνας του Κεντρικού Λιμεναρχείου Χαλκίδας που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Αθηνών.

*****

	Τις πρωινές ώρες σήμερα, ενημερώθηκε η Λιμενική Αρχή της Πάρου για την ύπαρξη σορού άνδρα (α.λ.σ.) εντός της θάλασσας, στη θαλάσσια περιοχή μεταξύ της Πάρου και της Νάξου. Στο σημείο έσπευσαν δύο Περιπολικά σκάφη Λ.Σ.-ΕΛ.ΑΚΤ. (ΠΛΣ), τα οποία εντόπισαν τη σορό σε κατάσταση προχωρημένης σήψης. Η σορός ανασύρθηκε από το πλήρωμα ενός ΠΛΣ και μεταφέρθηκε με αυτό στο λιμάνι της Παροικίας Πάρου, συνοδεία του έτερου ΠΛΣ. Από το Λιμεναρχείο Πάρου που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Πειραιώς.

*****

	Τις πρωινές ώρες σήμερα, ενημερώθηκε η Λιμενική Αρχή της Ιεράπετρας για την ύπαρξη αλλοδαπών στην παραλία «ΚΑΘΑΡΑΔΕΣ» Ιεράπετρας. Στελέχη Λ.Σ.-ΕΛ.ΑΚΤ. μετέβησαν στην περιοχή, όπου εντόπισαν 57 αλλοδαπούς (55 άνδρες, 1 γυναίκα και 1 ανήλικος) οι οποίοι μεταφέρθηκαν σε προσωρινό χώρο φύλαξης. Προανάκριση διενεργείται από το Λιμεναρχείο Ιεράπετρας.

*****

	Τις πρωινές ώρες σήμερα, ενημερώθηκε η Λιμενική Αρχή της Μυτιλήνης για την ύπαρξη ενός ταχυπλόου (Τ/Χ) σκάφους με αλλοδαπούς επιβαίνοντες, το οποίο κινούταν με μεγάλη ταχύτητα από τα έναντι τουρκικά παράλια προς τις ελληνικές ακτές. Στο σημείο έσπευσε ένα Περιπολικό σκάφος Λ.Σ.-ΕΛ.ΑΚΤ. (ΠΛΣ), το οποίο εντόπισε το Τ/Χ να έχει προσεγγίσει τη θαλάσσια περιοχή «ΤΣΙΛΙΑ» και να αποβιβάζει τους αλλοδαπούς, ενώ ο χειριστής του, τράπηκε σε φυγή. Ο 35χρονος αλλοδαπός (υπήκοος Ιράν) διακινητής, εντοπίστηκε και συνελήφθη λίγο αργότερα από στελέχη του Γραφείου Ασφαλείας της Λιμενικής Αρχής, ενώ εντοπίστηκαν 31 αλλοδαποί στην ευρύτερη χερσαία περιοχή από στελέχη της ΕΛ.ΑΣ., οι οποίοι μεταφέρθηκαν στο ΚΥΤ ΚΑΡΑ ΤΕΠΕ ΜΑΥΡΟΒΟΥΝΙ. Από το Κεντρικό Λιμεναρχείο Μυτιλήνης που διενεργεί την προανάκριση, κατασχέθηκαν το Τ/Χ σκάφος μεταφοράς, μία συσκευή κινητής τηλεφωνίας και το χρηματικό ποσό των 2.665,00 λιρών Τουρκίας που είχε στην κατοχή του ο διακινητής. 

